**Gyermekintézmények étkezési térítési díjának megfizetéséhez nyújtható támogatás**

Siófok Város Önkormányzata által biztosítható települési támogatásokról szóló 1/2016. (II.29.) számú rendelete alapján nyújtható természetbeni ellátás.

**Az ellátás célja:** A gyermek bölcsődei- és köznevelési intézményben igénybevevő étkezéséhez való hozzájárulás.

**Hatáskör gyakorlója**: Siófoki Közös Önkormányzati Hivatal Jegyzője

**Illetékesség:** Siófok város közigazgatási területe

**Ügyintézés:**

Siófoki Közös Önkormányzati Hivatal

Hatósági Osztály

Igazgatási Csoport
8600 Siófok, Fő tér 1.

**Ügyintézők:**

Kaszáné Bodó Viktória

Bujtor Krisztina

**Ügyfélfogadási idő**:

hétfő: 8.00-12.00 h-ig, 13.00-16.00 h-ig
szerda: 8.00-12.00 h-ig, 13.00-16.00 h-ig
péntek: 8.00-12.00 h-ig

**Ügyfélfogadás helye:**

Siófoki Közös Önkormányzati Hivatal
Hatósági Osztály Igazgatási Csoport

Ügyfélszolgálati Iroda
8600 Siófok, Fő tér 1. fsz. 2. szoba

Ügyfélhívó kód: Gyermekintézmények étkezési térítési díjának megfizetéséhez nyújtható támogatás

**Telefonos elérhetőség**:

84/504-117

**E-mail elérhetőség:**

szocialis@siofok.hu

**A kérelem elbírálásának határideje**: teljes eljárásban 60 nap

**Eljárási illeték**: az eljárás illetékmentes

**A fellebbezésre nyitva álló határidő**: döntés kézhezvételétől számított 15 nap

**Egyéb információk:**

A gyermekintézményben fizetendő személyi étkezési díjhoz nyújtott települési támogatás a **Siófok város közigazgatási területén** **működő** bölcsőde- és köznevelési intézmények szolgáltatását igénybevevő siófoki lakóhellyel vagy tartózkodási hellyel rendelkező természetes személyekre terjed ki.

A **gyermekintézményi étkezési térítési díj megfizetéséhez** abban az esetben nyújtható támogatás,

ha a **háztartásban** egy főre jutó havi nettó jövedelem a szociális vetítési alap összegének 250 %-át **(jelenleg: 79.800.-Ft)** nem haladja meg, és az Szt. 4. § (1) bekezdés b) pontja szerinti **vagyona nincs**.

**Vagyon:** az a hasznosítható ingatlan, jármű, továbbá vagyoni értékű jog, amelynek
a) külön-külön számított forgalmi értéke, illetőleg összege a szociális vetítési alap összegének a harmincszorosát (jelenleg: 855.000,-Ft), vagy

b) együttes forgalmi értéke a szociális vetítési alap összegének a nyolcvanszorosát (2.280.000,-Ft) meghaladja, azzal, hogy a szociális rászorultságtól függő pénzbeli és természetbeni ellátások jogosultsági feltételeinek vizsgálatánál nem minősül vagyonnak az az ingatlan, amelyben az érintett személy életvitelszerűen lakik, az a vagyoni értékű jog, amely az általa lakott ingatlanon áll fenn, továbbá a mozgáskorlátozottságra tekintettel fenntartott egy személygépjármű.

A támogatás a tanév időtartamára *(szeptember 1.-június 15.)* igényelhető.

A gyermekintézményi étkezési térítési díj megfizetéséhez természetbeni ellátásként a gyermek részére tárgyhóra megállapított étkezési díj 50 %-ának megfelelő támogatás nyújtható, melyet **közvetlenül az intézménynek kell folyósítani.**

**A kérelem benyújtásának módja:** formanyomtatványon

## A kérelemhez csatolni kell:

* a kérelmező és a vele egy háztartásban élők jövedelméről szóló igazolásokat,
* elvált személy esetén a házasság felbontásáról, illetve a gyermek elhelyezéséről szóló jogerős bírósági döntést, vagy házastársától, illetve gyermeke édesapjától külön élő személy esetén a gyámhatóság jegyzőkönyvét,
* 16. életévet betöltött önálló keresettel nem rendelkező a nappali oktatás munkarendje szerint tanulmányokat folytató gyermek esetén iskolalátogatási igazolást,
* a kérelem formanyomtatványon közölt adatokat alátámasztó igazolásokat,
* minden olyan egyéb igazolást, ami a támogatás megállapításának indokoltságát igazolja.